Source: http://onngas.dashofer.sk/onb/33/povinnosti-mzdovej-uctovnicky-v-roku-2018-uniqueidmRRWSbk196FPkyDafLfWABMQmPtU2fupHE5QDhiuodN4TNlUD-6BDg/?uri_view_type=5
Timestamp: 2020-01-23 08:13:08+00:00

Document:
Povinnosti mzdovej účtovníčky v roku 2018 | Ekonomické, pracovné, právne a technické minimum pre gastroprevádzky
21.3.2018, Ing. Eva Gášpárová , Zdroj: Verlag Dashöfer
2018.03.1.1 Povinnosti mzdovej účtovníčky v roku 2018
V súvislosti so zamestnávaním zamestnancov a poskytovaním mzdy sú zamestnávatelia povinní plniť povinnosti, ktoré im ukladajú rôzne právne predpisy v oblasti pracovného, zdravotného, sociálneho, daňového a iného práva. Za zamestnávateľa tieto povinnosti plnia mzdové účtovníčky predovšetkým pri vzniku, trvaní a skončení pracovnoprávneho vzťahu medzi zamestnávateľom a zamestnancom. Zamestnávateľ je povinný poskytovať zamestnancovi za vykonanú prácu mzdu. Základnou povinnosťou mzdovej účtovníčky je mesačne mzdu a ostatné mzdové nároky zamestnancovi zúčtovať, vykonať prednostné a ostatné zrážky zo mzdy a vydať zamestnancovi doklad o vyúčtovaní mzdy.
1. Prihlasovacie, oznamovacie a evidenčné povinnosti na účely sociálneho poistenia podľa zákona č. 461/2003 Z. z. o sociálnom poistení
V zmysle § 231 ods. 1 písm. b) zákona je zamestnávateľ povinný prihlásiť do registra poistencov a sporiteľov starobného dôchodkového sporenia:
zamestnanca s pravidelným príjmom na nemocenské poistenie, na dôchodkové poistenie a na poistenie v nezamestnanosti a zamestnanca s nepravidelným príjmom na dôchodkové poistenie, okrem zamestnanca v právnom vzťahu na základe ním určenej dohody o brigádnickej práci študentov, a to pred vznikom týchto poistení, najneskôr pred začatím výkonu činnosti zamestnanca,
zamestnanca v právnom vzťahu na základe ním určenej dohody o brigádnickej práci študentov, ktorý mu zakladá právo na pravidelný mesačný príjem na dôchodkové poistenie, a to najneskôr v lehote splatnosti poistného (v deň určený na výplatu príjmov) za kalendárny mesiac, v ktorom jeho mesačný príjem presiahol 200 €,
zamestnanca v právnom vzťahu na základe ním určenej dohody o brigádnickej práci študentov, ktorý mu zakladá právo na nepravidelný mesačný príjem na dôchodkové poistenie, a to najneskôr v lehote splatnosti poistného (do ôsmeho dňa druhého kalendárneho mesiaca, ktorý nasleduje po mesiaci, v ktorom právny vzťah zanikol), ak priemerný mesačný príjem presiahol 200 €,
zamestnanca v právnom vzťahu na základe ním určenej dohody o brigádnickej práci študentov na účely úrazového poistenia a garančného poistenia, a to pred vznikom tohto právneho vzťahu, najneskôr pred začatím výkonu práce,
zamestnanca, ktorý bol v právnom vzťahu na základe ním určenej dohody o brigádnickej práci študentov a po vyplatení príjmu po skončení právneho vzťahu mu vzniklo dôchodkové poistenie, a to najneskôr v lehote splatnosti poistného,
zamestnanca, ktorý je fyzickou osobou s odvodovou úľavou na účely úrazového poistenia a garančného poistenia, a to pred vznikom pracovného alebo štátnozamestnaneckého pomeru, najneskôr pred začatím výkonu práce,
zamestnanca, ktorý bol fyzickou osobou s odvodovou úľavou a vzniklo mu povinné nemocenské poistenie, povinné dôchodkové poistenie a povinné poistenie v nezamestnanosti z dôvodu príjmu vyššieho ako 67 % priemernej mesačnej mzdy v hospodárstve SR za rok, ktorý dva roky predchádza kalendárnemu roku, v ktorom vznikol pracovný alebo štátnozamestnanecký pomer, a to najneskôr v lehote splatnosti poistného,
zamestnanca, ktorý bol fyzickou osobou s odvodovou úľavou a vzniklo mu povinné nemocenské poistenie, povinné dôchodkové poistenie a povinné poistenie v nezamestnanosti z dôvodu uplynutia 12 kalendárnych mesiacov trvania pracovného alebo štátnozamestnaneckého pomeru, a to pred vznikom tohto poistenia,
zamestnanca, ktorý bol fyzickou osobou s odvodovou úľavou a po vyplatení príjmu po skončení pracovného alebo štátnozamestnaneckého pomeru vzniklo povinné dôchodkové poistenie, a to najneskôr v lehote splatnosti poistného.
V zmysle § 231 ods. 1 písm. b) zákona je zamestnávateľ povinný odhlásiť z registra poistencov a sporiteľov starobného dôchodkového sporenia:
zamestnanca s pravidelným príjmom z nemocenského poistenia, dôchodkového poistenia a z poistenia v nezamestnanosti a zamestnanca s nepravidelným príjmom z dôchodkové poistenia do 8 dní od skončenia poistení,
zamestnanca v právnom vzťahu na základe ním určenej dohody o brigádnickej práci študentov, ktorý mu zakladá právo na pravidelný mesačný príjem z dôchodkového poistenia, a to:
- najneskôr v lehote splatnosti poistného za kalendárny mesiac, v ktorom jeho mesačný príjem nepresiahol 200 €, alebo
- do 8 dní od zániku poistenia,
zamestnanca v právnom vzťahu na základe ním určenej dohody o brigádnickej práci študentov z úrazového poistenia a garančného poistenia do 8 dní od skončenia právneho vzťahu,
zamestnanca, ktorý bol fyzickou osobou s odvodovou úľavou z úrazového poistenia a garančného poistenia do 8 dní od skončenia pracovného alebo štátnozamestnaneckého pomeru.
V priebehu trvania pracovnoprávneho vzťahu je zamestnávateľ povinný (§ 231 ods. 1 písm. c) a d)) oznámiť:
prerušenie nemocenského poistenia, dôchodkového poistenia a poistenia v nezamestnanosti zamestnanca do 8 dní od tohto prerušenia,
začiatok a koniec čerpania materskej dovolenky alebo rodičovskej dovolenky do 8 dní od začiatku alebo skončenia čerpania.
Základným dokladom, na ktorom zamestnávateľ prihlasuje a odhlasuje svojich zamestnancov z registra poistencov, oznamuje zmeny údajov prihlásených zamestnancov a prerušenia povinného poistenia je Registračný list FO.
Zamestnávateľ v súlade s § 231 ods. 1 písm. f) zákona za príslušný kalendárny mesiac predkladá:
Mesačný výkaz poistného a príspevkov, v ktorom vykazuje zamestnancov s pravidelným mesačným príjmom počas trvania ich povinného poistenia, údaje o vymeriavacom základe podľa § 138 zákona, údaje o poistnom, ktoré platí zamestnanec a zamestnávateľ za rozhodujúce obdobie,
Výkaz poistného a príspevkov, v ktorom vykazuje zamestnancov s pravidelným mesačným príjmom, ktorým bol zúčtovaný príjem zo závislej činnosti po zániku povinného poistenia, zamestnancov s nepravidelným príjmom, ktorým bol zúčtovaný príjem zo závislej činnosti počas trvania povinného dôchodkového poistenia alebo po zániku povinného dôchodkového poistenia, zamestnancov, ktorým bol zúčtovaný príjem plynúci z neplatného skončenia právneho vzťahu zamestnanca k zamestnávateľovi, údaje o vymeriavacom základe podľa § 139a, § 139b a § 139c zákona, obdobie, na ktoré pripadá pomerná časť zúčtovaného príjmu ako vymeriavací základ.
V zmysle § 231 ods. 1 písm. j) zákona je zamestnávateľ povinný viesť o svojich zamestnancoch evidenciu na účely sociálneho poistenia a túto evidenciu prostredníctvom Evidenčného listu dôchodkového poistenia predložiť:
pri skončení právneho vzťahu v lehote splatnosti poistného za kalendárny mesiac, v ktorom skončil právny vzťah,
do 8 dní od uplatnenia nároku na dôchodkovú dávku zamestnanca,
do 8 dní odo dňa doručenia výzvy Sociálnej poisťovne na predloženie tejto evidencie.
Zamestnávateľ, po skončení pracovného pomeru so zamestnancami je povinný po dobu 10 rokov, počas ktorej existuje v zmysle § 147 ods. 1 zákona právo sociálnej poisťovne predpísať poistné, uchovávať evidenciu, ktorú viedol o zamestnancoch v zmysle § 232 ods. 2 zákona.
2. Prihlasovacie, oznamovacie a evidenčné povinnosti na účely zdravotného poistenia podľa zákona č. 580/2004 Z. z. o zdravotnom poistení
V zmysle § 24 písm. c) zákona č. 580/2004 Z. z. je zamestnávateľ povinný oznámiť príslušnej zdravotnej poisťovni:
zmenu platiteľa poistného, a to najneskôr do ôsmich pracovných dní odo dňa, kedy došlo k zmene platiteľa poistného, t.j. prihlásiť zamestnanca do pobočky zdravotnej poisťovne, v ktorej je zamestnanec poistený do 8 pracovných dní od vzniku pracovnoprávneho vzťahu a odhlásiť zamestnanca do 8 pracovných dní od skončenia pracovnoprávneho vzťahu,
prípady, keď je platiteľom poistného štát, a to do konca kalendárneho mesiaca nasledujúceho po mesiaci, v ktorom došlo k zmene platiteľa poistného, t. j. oznámiť skutočnosť, kedy platiteľom poistného začína, resp. prestáva byť štát, zamestnávateľ tak plní oznamovaciu povinnosť za poistencov štátu uvedených v § 11 ods. 7 písm. c), g), j), k), l), m), r),a s) zákona č. 580/2004 Z. z.
V zmysle § 24 ods. o) zákona č. 580/2004 Z. z. je zamestnávateľ povinný oznámiť príslušnej zdravotnej poisťovni do 8 pracovných dní zmenu platiteľa poistného z dôvodu účasti zamestnanca na štrajku.
Prihlásenie, odhlásenie zamestnanca a oznámenie zmien zamestnávateľ vykoná prostredníctvom Oznámenia zamestnávateľa o poistencoch pri zmene platiteľa poistného na verejné zdravotné poistenie.
V zmysle § 20 ods. 1 zákona č. 580/2004 Z. z. je zamestnávateľ povinný vykázať príslušnej zdravotnej poisťovni preddavky na poistné za príslušný kalendárny mesiac v členení podľa jednotlivých zamestnancov na tlačive Výkaz preddavkov na poistné na verejné zdravotné poistenie zamestnávateľa.
V zmysle § 24 písm. e) zákona č. 580/2004 Z. z. je zamestnávateľ povinný viesť a po dobu 10 rokov uchovávať evidenciu, ktorú viedol o zamestnancoch.
3. Povinnosti v súvislosti so zdaňovaním príjmu zo závislej činnosti podľa zákona č. 595/2003 Z. z. o dani z príjmov
Zamestnávateľ vyberie preddavok na daň z príjmu zo závislej činnosti zo zdaniteľnej mzdy postupom podľa § 35 ZDP. Zdaniteľnou mzdou je úhrn zdaniteľných príjmov zo závislej činnosti zaúčtovaných a vyplatených zamestnancovi za kalendárny mesiac alebo za zdaňovacie obdobie, znížený o:
sumy zrazené na poistné a príspevky, ktoré je povinný platiť zamestnanec,
nezdaniteľnú časť základu dane na daňovníka, pričom za kalendárny mesiac sa zníži o sumu zodpovedajúcu 1/12 nezdaniteľnej časti základu dane na daňovníka,
Každý zamestnanec v pracovnoprávnom vzťahu so zamestnávateľom a každá fyzická osoba s právom na príjem zo závislej činnosti má právo, nie povinnosť, podpísať v súlade s § 36 ods. 6 ZDPVyhlásenie na uplatnenie nezdaniteľnej časti…

References: § 231
 § 231
 § 231
 § 138
 § 139
 § 139
 § 139
 § 231
 § 147
 § 232
 § 24
 § 11
 § 24
 § 20
 § 24
 § 35
 § 36